bavarian-nlp/barwiki-20250901 huggingface dataset:
Villa Stuck

De Villa Stuck woa urspringle des Atelier und Wohnhaus vom berihmtn Mingara Kinstla Franz von Stuck (1863–1928) im Mingara Stodtei Bognhausn. De Villa is anno 1897/1898 (da Gsamtkomplex is eascht 1915 feati gwen) im neoklassizistischn Baustui baut und seinazeit ois architektonische Sensation gfeiat worn. Da Entwurf, inklusive Einrichtung, is vom Franz von Stuck. Seit 1992 is de Villa Stuck a Museum vo da Stod Minga: s Museum Villa Stuck. Nebm da Ausstejung vo de Weake vom Franz von Stuck, is aa dees historische Atelier und de Wohnung zan segn. Dazua gibts aa no Sondaausstejunga.
Stony Brook Harbor

Da Stony Brook Harbor is a sumpfige Bucht on da Noadküstn vo Long Island, de wo zum Sund vo Long Island gheat.
Zum Sund hin wead de Bucht vo ana Dünenhoibinsl trennd, de wo "Long Beach" gnennt wead. Am Sidufa liegt de Stod Stony Brook und da Ort "Head of the Harbor". Da Boch "West Meadow Creek" im Noadostn vo da Bucht mocht en Strond "West Meadow Beach" zu ana Hoibinsl. Vom Sidn hea fliasst da "Stony Brook Creek" in de Bucht.
Da Stony Brook Harbor is a auf da Ebene vom Stoot New York a "Natural District" (Naturpark), fia a boa Oatschoftn is aa no a "Historic District" (Historische Park). In da Stod Stony Brook gibts an Yachthafn und an Bodestrond, en "Sand Street Beach". Industrie gibts in da Bucht koane, wos en Natuacharakta voi dahoidn hod.
Long Island Museum of American Art, History, and Carriages

As Long Island Museum of American Art, History, and Carriages is a Freilichtmuseum z Stony Brook im US-Bundesstoot New York. Es is 1939 ois Museums at Stony Brook grindt woan, im Joa 2000 is da Nom gändat woan. S Long Island Museum is des gresste private Museum auf Long Island und is vo da "American Association of Museums" fia exzellente Ausstellunga und Programme onakonnt.
Des Museum is bekonnt fia de Sommlung vo mea wia 200 Kutschn und fia a umfongreiche Sommlung vo Orbatn vom William Sidney Moint, an Mola vo da Hudson-River-School und fia mea wia 4000 ondare Gmejde, Skultuan und Grafiken. 2006 is des Museum Mitglied in da Smithsonian Institution woan.
Da Museums-Komplex is nein Acre groß, hod siem Gebaide und mearane Stodln, dazua no a Schmiede, a Schuihaus und a Kutschnhaus. Auf de Freiflächn san Geatn oglegt.
Peter Steiner

Da Peter Steiner (* 6. Septemba 1927 z Minga; † 22. Dezemba 2008 ebd.) is a bayrischa Voiksschauspuia gwen, dea wo sowoi im Theata ois wiar aa im Fernsegn aftretn is.
Ab 1983 hod a sei oagnas Voikstheata betriebm,"Steiners Theaterstadl". Heit werd des Theata ois „Steiners Theater – die bayerische Komödie“ weidagfiat (stod klassisches Voikstheata gibts heit bayrisches Boulevard).
Museum Brandhorst

Dees Museum Brandhorst im Kunstareal in da Maxvorstod z Minga enthoid de Sammlung vo Udo und Anette Brandhorst fia moderne und zeitgenessische Kunst. Dees Gebaide liegt neadle vom Tiakntor und vo da Pinakothek vo da Moderne. Es is 2009 eaeffnet worn. Betreiba san de Bayerischn Stootsgmejdesammlunga. Direktor is da Hochdörfer Achim.
Gebaide.
Dees Gebaide steht im Kunstareal Minga afm Glanda vo da ehemolign Tiaknkasern.
Bischof

A Bischof (gr.: ἐπίσκοπος; episkopos, Pl.: Bischef) is a gweihta Amtsdrega in de kristlichn Kiachn, dea de häxde Stuafn van Weihesakrament eahoidn hod und gwehnli fia de geistliche und de administrative Leitung vo om bstimmdn Gebiet zuaständig is. De gonze Gsomtheit vo de Bischef und aa 's Bischofsamt sejba wean "Episkopat" ghoassn.
Entstähung.
De kiachlichn Ämta san scho gonz friah in da oidn Kiach entstondn. In de Briaf vo Ignatius vo Antiochia (uma 110) is easchtmois a kloare Untascheidung zwischn Bischof, Presbytan und Diakone z'eakenna. Spadastns in da zwoatn Hejft van zwoatn Joarhundad is de Entwicklung vo deara Oadnung nachad ogschlossn gwesn, und jede kristliche Gmoa hod oan Bischof ghod, dea vo de Presbytan und Diakone untastitzd worn is.
Smithsonian Institution

De Smithsonian Institution (kuaz: Smithsonian) is a US-amerikanische Forschungs- und Buidungseinrichtung, zu dea an Hauffa Museen dazuaghean. Da Sitz is Washington, D.C.
Gschicht.
Se is 1846 duach a Gsetz vom US-Kongress mit de Mittln aus da Hintalossnschoft vom englischn Wissnschoftla James Smithson grindt worn. Ea hod des Gejd dena Vaeinigtn Stootn zua Vafigung gstejt mitm Wunsch, doss "Wissn vameat und vabroad wead".
Aufbau.
Mit 18 Museen und Galerien und em Nationalzoo is des Smithsonian da gresste Museumskomplex vo da Wejd. Dazua keman no kloanare Museen ois assoziate Mitglieda, wia z. B. s Long Island Museum of American Art, History, and Carriages.
Schweinsbratn

A Schweinsbratn oda a "Schweinas" is a bråns oda gschmorts Stückal vom Schwein. Zmoast nimmt ma für des Bratnstückal s Fleisch vom Gnack, vom Rugga, vo da Schuita oda vom Schinkn her.
Zubereitung.
Gwürzt wird zmoast mid am Kümml, Korianda, Majoran und Knoblauch. 'S Fleisch wird oftmois mit am Gmias zamm gschmort, wia gelbe Ruabm, Sellerie, Petasuiwurzln und Zwiebln. Für an "Krustnbratn" wird da Bratn im Backofm gschmort, bis d'Schwartn resch is.
Tirknföld

Tirknföld odar Tirkafeld (amtli: Türkenfeld) is a Gmua im obaboarischn Landkroas Firschtnföldbruck.
Geografie.
Tirknföld liggt ummara 14 km sidweschtli vo Bruck und 37 km weschtli vo Minkcha. Zur Gmua ghearn de Ortstoale Burgholz, Klotzau, Tirknföld, Peitnmül, Pleitmonswang und Zankahausa.
Gschicht.
De ölteschte Urkund vo Tirknföld is as Solzburger Urkundnbuach Breves Notatiae. Do is firs Joor 749 dr Ortsnama ols "Duringueld" aufgschriba wora. Dr Nama "Duringueld" geat auf'm Personanama "Durinc" zruck. Durchn Einfluß vo de Tirknkriag hot se dr Nama auf Tirknföld gändert. Weschtlich vo Zankahausa liggt no a Viereckschanz, de worscheinlich zastert wora is.
Aus'm Frihmittloltr kon ma nerdlich vo Tirknföld und Peitnmül no Reihngräwerföldar findn. Eschtli vo Burgholz find ma no aus dr sölbm Zeit a Obschnittbefeschtigung de oft folsch Remarschanzn gnennt werd.
As Joor 1818 is Tirknföld mid'm Orttoal Klotzau Gmua wora. Im sölbm Joor is Zankahausa mit de Gmuatoale Burgholz, Peitnmül, und Pleitmonswang ols Gmua grindt wora. Burgholz is 1872 on de Gmua Tirknföld ganga. De Gmuana Tirknföld und Zankahausa hot ma erscht am 1. Jennar 1972 zsammgschlossn.
Politik.
Gmuaråt.
Dr Gmuaråt setzt se wia folgt zamm:
Wåppn.
Am 5. Novembar 1971 is as Wåppn vo dr Regierung vo Oberbayern genehmigt wora. As Wåppn zoagt in dr Mittn an Pfal mit am zwoareihign roat weißm Schachbrettmuschtr. In dr linkn Hölftn neban Pfal siggt ma zwoa schrägkreizte goldne Streitkolbn auf schworzn Hintrgrund und in dr rechtn Hölftn drei blaue Lindnblättlen an am gwundna Stingl.
Dr roat weiß gmuschterte Pfal is ols Schrägbolkn a heroldischs Zoacha vo de Zisterzienser, de ols Grundherrschaft im Gmuagebiet vo Bedeitung warn. Mit dem Pfal werd olso a Verbindung zur Zisterzienserabtei Firschtnföld hergstöllt.
De gekraiztn Streitkolbn stamma ausm Wåppn vom Ortsådlsgschlecht dr Tirknföldr (vo Durgenfeld), de erschtmols am End vom 12. Joorhundert nochweisbar sen. Dene eana Sach is scho im 14. Joorhundert zum oan Toal ans Kloaschtr Firschtnföld und zum andern Toal an de spadare Ådlshofmark Tirknföld iwerganga.
De Lindnblättlen an am gwundna Stingl sen ausm Wåppn vo de Staudinger iwernumma, de vo 1569 bis 1598 de Hofmark Tirknföld bsessa hom.
As Wåppn is vom Heraldiker Heinz C. Bessling aus Gauting gestoltet wora.
Büldung.
Tirknföld hot a Grundschual, a Mittlschual und zwoa Kindergärtn mit Kindergrippm de zur Gmua ghern.
Dialekt.
Z'Tirknföld werd Leechroanisch gsprocha. Im oltn tirknfölder Dialekt werd "l" und "r" it vokalisiert und es geit vül schwäbische und sidboarische Einflisse. Durch de S-Bon sen vül Leit auf Tirknföld zuazoga, de koa leechroanisch it sprecha.
Stony Brook Grist Mill

De Stony Brook Grist Mill (de Grist-Mih vo Stony Brook) is a Museums-Mih z Stony Brook, New York, de wo im "National Register of Historic Places" glistet is..
Des heitige Gebaide vo da Grist-Mih geht aufs Joa 1751 zruck. Es is oba scho fia 1699 a Mih auf dem Grund urkundli nochgwiesn.
De Mih woa amoi a zentrala Oat fia de Doafgmoaschoft. Bis in de 1940 Joa hom Bauan eana Korn zum Moin do hi brocht. Vo 1922 bis 1952 is de Mih vom Frank Schaeffer betriem woan. Des Woaznmeh, des wo do produziat woan is, is in 41 Stootn vo da USA vakafft woan.
Heit is de Grist-Mih a Museum, des wo de Mih im Betrieb zoagt. De Mih is vo Mai bis Oktoba offn und in Betrieb und lockt vui Bsuacha o.
De Grist-Mih is vom Philanthropn Ward Melville 1947 kafft woan, am gresstn Feadara vo Stony Brook, dea wo an historischn Weat vo em Gebaide eakonnt hod. Heit gheat de Mih da "Ward Melville Heritage Organization".
Kunstareal Minga

Dees Kunstareal Minga is a Museumsviadl bzw. Museumsquartier in da Maxvorstod z Minga.
De Gschicht vo de Museen in am Gebiet z Minga hod anno 1816 mitm Bau vo da Glyptothek am Kiniplotz ogfangt und soim mitm Neibau fias Egypische Museum und mit da Eaweidarung vom Lenbachhaus (fia 2012 plant) obgschlossa sein.
Museen.
Nachm Museum Brandhorst soi ois naxts Museum aa de Egyptische Stootssammlung im Kunstareal z findn sein.
No im Afbau is dees "NS-Dokumentationszentrum" zwischn Kini- und Karolinenplotz.
William Sidney Mount House

S William Sidney Mount House is a historisches Hoizhaus auf Long Island z Stony Brook im US-Bundesstoot New York, des wo 1725 baut woan is.
Da amerikanische Mola William Sidney Mount, 1807–1868, hod in em Haus gwohnt und im 3. Stock sein Atelier ghobt. Da Mount hod si voa oim duach lokale Genre-Molarei an Nom gmocht. De Weake dokumentian s Lem auf Long Island in da domolign Zeit.
S ehemolige Bauanhaus is anno 1965 a "National Historic Landmark" woan. Des große Hoizhaus mit 18 Zimman hod a Schindlfassade und a Schindl-Doch. Es is aufgrund vo Zeichnunga vom Mount restauriat woan. Es liegt on da State Route 25A.
Kurt Girk

Da Girk Kurtl (* 1932 in Wean; † 8. Februar 2019), da Frank Sinatra vau Ottakring, woa ana vau de letztn Weana Natuasänga. Scho zu Lebzeitn a Legende.
Wiar a 1950 in Sautreiwa und Weanaliad-Sänga Heini Griuc begegnet is, is in eam de Leidnschoft fias Weanaliad eawocht. Vau do aun is a ois Sänga duach de Stroßn vau Wean zong, duach Wiatshaisln und Heirign. Eascht 2008 hod a sei easchte CD aufgnumma.
Da Kurtl hod beim Singan a ausdrucksstoake Präsenz duach sei Hoitung, Gestik und Mimik; a Eleganz, de wos eam in Spitznauman "Sir" eibrocht hod und an weanarischn, aungzwinkandn Vuastodcharme.
William Sidney Mount

Da William Sidney Mount (* 26. Novemba 1807 z Setauket, Long Island; † 19. Novemba 1868 z Stony Brook) woa a US-amerikanischa Mola.
Da Mount hod im Stil vo da "Hudson River School" gmoit und woa voa oim a Porträt- und Genre-Mola.
Lebm.
Vo 1825 bis 1827 hod da Mount bei seim Bruada Henry in da Stod New York Schuidamola gleant. Ob 1826 hod a on da "National Academy of Design" studiat. Vo 1829 o woa a Porträtmola z New York. 1936 is a auf Stony Brook auf Long Island, in de Nächn vo seim Gebuatsoat, in a Bauanhaus (heit: William Sidney Mount House) zong. Vo do o hod a si da Genre-Molarei gwidmet und hod Szenen ausm Lem auf Long Island zu seina Zeit dokumentiat.
Sulz

A Sulz oda Suiz (vo oithochdeitsch 'sulza", „Soizwassa“) is a koits Gericht aus Fleisch oda Gfligl, manchmoi aa Gmias, des in Gelee eiglegt ist. 'S Deitsche Lebmsmittlbuach zejht d' Sulz zu de Sulzwiaschtn.
Werkzuig unt Geprauchsgégnstént in die Tiróler Dialekte

Ållgemein.
In dén Artikl fintet man aa Geräte, Pehälter, Maschinen, Matrialien. In an oagenen Artikl sólltn hingégn die Tiróler Pezeichnungen va Gwanter (Toale va die Tråchtn unt Ålltågskleider) unt Nåhrungsmittel kémmen, weil’s spezifische unt umfångreiche Thémen sein. Aa Toale va Geräte sein pewusst wékglåssn gwórtn; sie sólln in dé Artikl aufscheinen, wó as Gerät beschriem wert. Pegriffe ausn Weinpau sein schón in an oagnen Artikl.
Wó a geografischer Hinweis fahlt, isch die Verproatung unklår, Werter kénnen aa lei in an Toal va die ångébmen Órte bzw. Téler verwéndet wern, óder aa außerhålb va die ångébmen Órte. Geschlechtsångåbe isch vór der petreffendn Órtsångåbe.
Die Pegriffe wern in Såchpereiche eintoalt, es gip åber Iberschneidungen.
Koche am Sää

Koche am Sää (amtli: Kochel a.See) is a Gmoa in obaboarischn Landkroas Bad Däiz-Woifradshausn, de umara 60 Kilometa siidle vo Minga am Kochesää und Woichnsää liegt. Koche kimmd vom oidn ausdruck Köchel und moand Bergkuppn. Auf da linkn Saidn vom Wappn san drei Bergkuppn zum seng. De san a Sinnbuid füa de gebirgige Umgebung vo Kochl. Auf da rechdn Seidn vom Wappen: A Schuid in rot und goid mit am silbernem Ort is vo am Nebnwappen vom Klosta übanomma worn. In de Joa 2012 und 2013 is de Einwohnazoi je am 31.12. unda 4.000 gfoin. Im Joa 2014 is d Einwohnazoi auf 4.046 gschdiegn.
D Kesselbergstroß.
1492 hod ma mim Bau vo da ersdn Stroß ogfanga. Scho 1495 hod de Stroß befahrn wern kena. As Befahren hod aba an Wegzoi gkosd. Z ersd war des beim Kochla Zoibauern, spada an da Maudschdoi in Woichnsää.
Kochesää.
Er is a Grundmoränensee und is in da letztn Eiszeid, vor 10.000 Joar, durch den Isar-Loisach-Gletscha entstandn. Er hod a Fläch vo 5,95 km², wos aba ned da urspringlichn Gress entspricht.
Heinrich Griuc

Da Griuc Heini (* 17. Meaz 1932 in Wean; † 22. Dezemba 2004 emdo), offiziö Heinrich Griuc, woa a Weana Natuasänga. "Da Kenig vaum Weanaliad", wias eam a gnennt haum, hod a groß Repertoire vau Weanaliada beheascht.
Da Heini woa a gleanta Bäcka und hod späda aum St. Marxa Schlochthof gorwat. In da Famülie vo seina Muada is vü weanarisch gsungan wuan, so hod a vo klaa auf Weanaliada mitgsungan. Ois junga Buasch woa da Griuc a beliabta Gsaungspartna vau da Maly Nagl, vau de 1960a Joa aun da laungjaarige Partna vaum Girk Kurtl.
Blindham

Blindham (a gnannt:Blede) is a Ortsteil vo da Moakgmoa Otnbuag am Landkroas Bassa. Er ligt um de 4 km neadle vo Otnbuag und 20 km westle vo Bossa.
Fia d Wossavasoagung hod Blindham an oagna Brunn.
Die hiesige Kläranlog reinigt as Obwossa vo so um de 1.200 Hausaschliss.
D oagleisade Woifadoibahn fiad bis auf Blindham, oba de Betriebsstei dotn is gschlossn won.
Neadle grenzt da Ortsteil Neistift dra.
Jan Hus

Jan Hus (* um 1369; † 6. Juli 1415 z Konstanz), aa Johannes Huss gnennt, wor a christlicha Reforma und Märtyra. Ea wor Pfoff und zeitweis Rektor vo da Praga Karls-Universitet. Wearend am Konzil vo Konstanz is a am Scheidahaufm vabrennt worn. De spadare Bewegung vo de Hussiten hod si af eam beruafa.
De Hinrichtung vom Hus hod an Easchtn Praga Fenstastuaz ausglest und de Hussitnkriag (1419 bis 1434).
Wiakung bis heit.
Vo de Protestantn wead da Jan Hus ois Vorlaifa vom Martin Luther ogsegn, wei dea vui vo seine Ideen afgriffa hod. Vor seina Hinrichtung soi da Hus gsogt ham: „Heit brods ees a Ganz, owa aus da Oschn wean a Schwan ensteh. "Hus" hoasst af tschechisch "Gans". Spada hod ma deswegn an Luther dees Schwansymboi zuagordnet.
Da Jan Hus guit ois oana vo de Pioniare vo da Gwissnsfreiheit.
Adolf Gondrell

Adolf Gondrell (* 1. Juli 1902 z Minga; † 13. Jenna 1954 z Minga; geborn ois "Adolf Grell") wor a boarischa Conférencier, Kabarettist und Schauspuia.
In de 1920 Joar hod da Gondrell s Mingara Kabarett "Bonbonniere" am Platzl grindd. Spada is a Eigntima vom Mingara "Simpl" worn. Ea wor a imma wieda im Bayerischen Runfunk zan hean.
Im Fuim wor a seit 1933 in kloanan Roin zan segn. Seit 1945 wor da Gondrell Mitlgliad vo de Mingara Kammerspui.
Bsondas bekannt worn is a ois Alois Hingerl in "Ein Münchner im Himmel", sei Paraderoin. Dees is a 1962 ois Zeichntrickfuim mit seina Stimm umgsetzt worn.
Da Gondrellplatz z Minga (Kloahadan) is noch eam so gnennt worn.
Leipzig

Leipzig is a kroasfreie Stod am Freistoot Sachsn. Se is a Zentrum fia Wiadschaft Handl, Vawoidung, Kuitua und an Vakea vo Middldeitschland und Sachsn.
Leipzig ghead zu de sechs Obazendren vo Sachsn, is da Sitz vom Direktionsbeziak Leipzig und hod so um de 544 000 Eihwohna (2014) un somid greßa ois Dresdn. Mid da Groußstod Halle (Saale) wo a nattriga Nochba is buids an Ballungsraum. Mid Halle und nei andane Städt in Sachsn, Sachsen-Anhalt und Thüringen buid Leipzig d Metropolregion Mittldeitschland und nema Dresdn is a oane vo de zwe Kernstädt davo.
Eadkundä.
Wia´s ligt.
Leipzig liagt am Fuas vo de Middlgebiage wo de Boch woaße Ejsta mit da Pleißn und da Parthn zammagäht in da Leipzga Diaflansbucht da siadlichste Auslejfa da Noaddeitschn Diafebene. Ogrenza duats vo Siidwestn bis Siidostn am Londkreis Leipzig und oschliassnd jeweis im Noand am Londkreis Noadsachsn. Im Duachschnid bei 113 Meta üwa NN ist da niadrigste Fleg is im Oatsteil Gunsdorf im Noadwestn, da hächstä in Lieberwollkwitz im Siadostn.
D´Nadua.
D´woaße Ästa kimmt vo Bähma üwa Gera im Südn vo Leipzig und nimmt kuaz hinta Markkleenberg de Pleißn auf un mocht in da Stodt an Bong noch Noadwestn im Stodtgebiet, wo´s nahat weidafliaßt Richtung Halle und do nimmts dann kuaz vorm End de Parthn auf. Desweng gibt's denn Auwoid im Leipziger Gewässerknoten un de Stodt ist ahne fo de greanste Groußstädt vo gonz Deitschland. 
Newa de fuin Greaanlang und Parks, wia am Clara-Zetkin-Park hot Leipzig im Stodtgebiet fui Sään, voa oim an Kulkwitzer See un an Cospudener See, die im Summa d´Leit zum Bon oreng.
New Leipzig

New Leipzig is a Stod im Grant County, North Dakota, laud da Voikszählung vo 2000 hod d Stod 274 Einwohna.
Anno 1813 hand oi Leipziga Familien am Aufruf vom estarreichischn Kaiser gfoigt um se z Bessarabien nieda z lossn. Von dena Familien hand 15 wieda aus Osteiropa wegad zong und hamd se im Sian vom heidign US-Bundesstod North Dakota a da Colony of Leipzig agsiedlt. Wia 1910 d Noadpazifische Eisnbo 11 Meiln siadwestle vo Leipzig baud won is, han d Siedla im Juli umzong und hamd de Stod New Leipzig grind, de wos heid a nu gibt.
Im Abrei 1905 hamd deitsche Siedla am kanadischn Saskatchewan d Kolonie St. Joseph's (Josephstal) grind. Do war a a Siedlung dabei, wos Leipzig ghoaßn hod. Ob da Nam vo dera Siedlung ebs mid da recht nattrign Colony of Leipzig z North Dakota z doan hod, woaß ma ned. As Leipzig in Saskatchewan hod am 1. Feba Anno 1984 wega seina z gloana Eihwohnazoi an Stadus vom Doaf valon.
Stodstadisdik.
De Datn beziangd se auf d Voikszählung ausm Jea 2000.
Bismarck, North Dakota

Bismarck is d Haptstod vom Bundesstaat Noad-Dakota und vom Vawoidungsdistrikt Burleigh County. D Stod am Missouri River is d zwoadgresste vom ganzn Bundesstoot. Se is a da Sitz vom katholischn Bistum und a fiaran Woaz und fia Viecha a wichtigs Handlszendrum.
Gschicht.
Voa de weißn Siedla wos as Gebiet ums heidige Bismarck dareicht hamd, hamd do Indiana vom Stamm Mandan glebt. D Stod is anno 1872 ois Edwinton grind won. Da Nam Edwinton gehd aufn Edwin Ferry Johnson (1803–1872) zruck, an Obaingenieur vo da Eisnbahgseischaft Northern Pacific Railway.
Da heidige Nam Bismarck, vo 1873 vo da Northern Pacific Railway eigfiad won is, leit se vom deitschn Reichskanzla Otto vo Bismarck ob. Ma woid damid an deitschn Kanzla ehrn und hod ghofft, dass deitsche Eiwandara desweng a d Stod ziangand. Zua arana Eiwandarungweina is oba eascht wia a da Natt (Black Hills) 1874 Goid gfundn won is. Anno 1883 is Bismarck dann d Haptstod vom Dakota-Territorium won. Im Joa 1889 is dann d Haptstod vom Bundesstoot Noad-Dakota woan.
Kuitua und Sengswiadigkeitn.
Stodbeidl.
Da Gebeidekomplex North Dakota State Capitol ligt neadle vo da Innenstod vo Bismarck. Sei zentrals Element is as 19-Stog houe State Capitol im Stil vom Art déco, wos mi seina Hähn vo 74 m as hechste Gebeide vo Noad Dakota is. As State Capitol bestimmd as Beidl vom Stodzentrum und ka bei am guadn Weda a leicht aus arana Entfernung vo 30 km gseng wean. Desweng hods an Spitznam "Skyscraper on the Prairie" ("Woikngratza in da Brärie"). As Gebeide is anno 1934, zua Zeid vo da Groußn Depression, feade baud won und hod nochad as easchte State Capitol ersetzt, wos 1930 bis auf die Grundmauan obrennd is. Aufm Gelände vom Noad Dakota State Capitol is aussadem as "North Dakota Heritage Center", d "North Dakota State Library", da Wohnsietz vom Gouverneur vo Noad Dakota, as "State Office Building" und as "Liberty Memorial Building".
Namensvariantn.
D Stod hod mehrane Variantn vom Nam:
Mohawk (Sproch)

Mohawk, is d Sproch vo de Mohawk (Eigenbezeichnung: Kanien'keha), is a irokesische Sproch. Noch de Angabn vo Ethnologue hods 1999 nu 2.000 Menschn gehm, de wo Mohawk ois Muadasproch ren und um de 2000 Leid wos de Sproch ren. A da "Mohawk Survival School" z Kahnawake laufd da Schuiundaricht zum groußn Teil auf Mohawk ob.
Da ISO 639-Code fia Mohawk is codice_1, da SIL-Code is codice_2.
Tiangong 1

Tiangong 1 (kinäsisch 天宫一号 fia „Himmlischa Palast 1“) is da Nam vo da easchtn kinäsischn Weidraumstation. Es soid späda moi a Raumlabor und d Basis vo am gressan Komplex wean.
Am 29. Sebtemba 2011 is unbemannt gstat und soid nochad dawei moi a Andockstation fias unbemannte Shenzhou-Raumschief sei.
Roger Federer

Da Federer Roger is a ehemoliga Schweiza Tennis-Spuia. Er hod bis iatzad scho 20 Grand-Slam-Titl im Oanzl gwunna und wor am End vo de Joa 2004, 2005, 2006, 2007 und 2009 an da Spitzn vo da Tennis-Weltranglistn. Insgsamt hod a scho 103 Titl im Oanzl und 8 im Doppe gwunna.
Da Federer is da oanzige Spuia, dea wo in seina Karriere drei Grand-Slam-Titl in oana Saison gwunna hod: 2004, 2006 und 2007. Er is oana vo 7 Spuian, de wo olle via Grand-Slam-Turniere mindastns oamoi gwunna hod.
Er werd vo vuin Expertn ois besta Tennisspuia vo oin Zeitn eingschätzt.
Trude Mally

Trude Mally (* 21. Jenna 1928 in Neukettenhof (heit Schwechat); † 4. Juni 2009 in Wean; offiziö "Gertrud Barbara Mally") woar a Weana Sängarin und Dudlarin.
De Mally woa ane vau de letztn Vatretarinnen vaum traditionön Dudln, dea weanarischn Fuam vaum Jodln. Sie woa a populeare Interpretin vau Voiksliadan und traditionölln Weanaliadan.
Sie hod aa dafia gsuagt, dass des traditionölle Kuituagut Dudln in Wean no weida pflegt wiad. De Trude hod ia Wissn und ia Technik vaum Dudln aun Agnes Palmisano, Tini Kainrath, Doris Windhager und in anzign männlichn Dudla vau Wean, Rudi Koschelu, weidagem.